Zapisnik

Sa 25. sjednice Domskog odbora koja je održana 10.5.2023. u elektronskom obliku u vremenu od 8 do 13 sati.

Za sjednicu je predviđen sljedeći

DNEVNI RED

1. Prihvaćanje Zapisnika sa 24. sjednice Domskog odbora koja je održana 14.4.2023.
2. Suglasnost za prijam u radni odnos radnika na radnom mjestu kuhar, radni odnos na određeno, puno radno vrijeme, zamjena djelatnice Ružice Smola na bolovanju.
3. Izvješće o sudjelovanju učenika Učeničkog doma-Kutina na 46. Regionalnoj domijadi u Garešnici 22.4.2023.

Ad1) Prihvaćen Zapisnik s prethodne sjednice Domskog odbora.

Ad2) Svi članovi domskog odbora dali su svoju suglasnost za zasnivanje radnog odnosa na određeno, puno radno vrijeme, zamjena djelatnice na bolovanju s kandidatkinjom Kristinom Risek Birač, KV kuharicom iz Ilove.

AD3) Ravnateljica je izvijestila članove Domskog odbora o sudjelovanju i ostvarenim rezultatima na 46. Regionalnoj domijadi, regije Sjever koja je održana 22.4.2023. u Garešnici.

Naši učenici ostvarili su slijedeće rezultate:

1. mjesto u kategoriji recitacije osvojila je naša Lucija Oštrić, a samim time i pravo sudjelovanja na državnoj domijadi u Rovinju zajedno sa svojom mentoricom odgajateljicom Džemilom Lukač te je time ponovila svoj uspjeh od prošle godine
2. mjesto osvojila je naša plesna skupina, pod vodstvom ravnateljice Vesne Vuković
3. mjesto – glazbena skupina, mentor ravnateljica Vesna Vuković i 3. mjesto – dramska skupina, mentor Džemila Lukač.

U likovnoj i primijenjenoj umjetnosti, osvojeno je 2. mjesto u kategoriji skulpture, te 3. mjesto u modnom dizajnu.

U sportu, osvojeno je 2. mjesto u šahu, 3. mjesto u stolnom tenisu i malom nogometu

Svi članovi Domskog odbora odazvali su se pozivu na sjednicu.